Archibald Gracie la 4-a

Kolonelo Archibald GRACIE la 4-a (n. 15 - a de januaro 1859, en Mobile, Alabamo - m. 4-a de decembro 1912, en Novjorko) estis usona aŭtoro, amatora historiisto, investanto kaj pluvivanto de la sinkigo de la RMS Titanic. Li estis la lasta pluvivanto kiu forlasis la ŝipon, kaj li savis sin enirante sur la ŝipeton B, kiu flosis renverse. 

Gracie verkis popularan libron pri siaj spertoj, kaj ĝi ankoraŭ estas presita ĝis hodiaŭ. La libro nomiĝis La Vero Pri la Titanic kaj unue eldoniĝis en 1913. En ĝi, Gracie provis identigi, kiu estis en la diversaj savboatoj.

Gracie poste estis portretita plurajn fojojn, sed li estas plej fame portretita en la interpreto de Bernard Fox el la filmo Titanic de James Cameron.

 Vivo 
Archibald Gracie devenis de riĉa skot-usona familio. Lia patro, Archibald Gracie la 3-a, servis en la Konfederacia Armeo dum la Usona Enlanda Milito kaj mortis en 1864 dum la Sieĝo de Petersburg. Unu el liaj prapatroj, ankaŭ nomita Archibald Gracie, konstruis la Gracie Domegon en Novjorko. Gracie ĉeestis la Lernejon Sankta Paŭlo en Concord, Nov-Hampŝiro, kaj poste studis ĉe la Militista Akademio de Usono (West Point), kiun li forlasis sen diplomiĝo. Li laboris kiel historiisto kaj estis edziĝinta al Constance Gracie (naskita Schack) ekde 1890, kun kiu li havis du filinojn, Constance kaj Edith. En 1912, Gracie decidis vojaĝi al Eŭropo, kion li faris sen sia familio surŝipe de la Oceanic. Li komencis sian revenvojaĝon sur la Titanic .

 RMS Titanic 
Archibald Gracie estis unuaklasa pasaĝero kiam la Titanic koliziis kun glacimonto je la 23:40. la 14-an de aprilo 1912. Dum la ŝipo sinkis, li helpis la duan oficiron Charles Lightoller homekipi la savboatojn ĝis baldaŭ antaŭ la sinko je la 2:20 a.m. Provante pretigi la lastan krizboaton, li kaj la aliaj helpantoj estis forlavitaj el la ferdeko en la maron. Li tiam naĝis al la savboato B, kiu flosis renverse en la akvo, kaj sukcesis savi sin. Li kaj la aliaj pluvivantoj atingis Novjorkon sur la ŝipo Carpathia.

Post reveno hejmen, Gracie verkis unu el la plej detalaj kaj sukcesaj libroj pri la katastrofo. Lia verko *La Vero pri la Titanic* fariĝis furorlibro kaj estas ankoraŭ publikigita hodiaŭ sub la titolo *Titanic: Rakonto de Pluvivanto* . Ĝis sia morto, Archibald Gracie suferis pro la efikoj de hipotermio post la sinkigo de la Titanic same kiel pro psikologia streso; li ne kapablis akcepti la katastrofon. Li mortis kelkajn monatojn post la akcidento pro komplikaĵoj rezultantaj de lia diabeto .

En pli postaj filmadaptigoj de la sinkigo, Archibald Gracie estis portretita de James Dyrenforth ( The Last Night of the Titanic, 1958) kaj Bernard Fox ( Titanic, 1997).

 Heredaĵo 
Kolonelo Archibald Gracie skribis leteron en la tago kiam la ŝipo forvelis el Anglio kaj sendis ĝin de la Titanic al Londono, kelkajn tagojn antaŭ la katastrofo el kiu li postvivis. En 2025, tiu rara letero vendiĝas por  £ The Guardian, Letter by high-profile Titanic survivor sells for record £300,000, la 26-a de aprilo 2025.

 Bibliografio 





 Por plia legado 



 Referencoj 

 Eksteraj ligiloj 

 Archibald Gracie la 4-a en la Enciklopedio Titanica


Kategorio:Usonaj verkistoj de la 20-a jarcento
Kategorio:Gracie-King-familio
Kategorio:Skotaj usonanoj
Kategorio:Usonaj investistoj
Kategorio:Mortintoj en 1912
Kategorio:Naskiĝintoj en 1858